Conjunctivitis in hindi, कंजंक्टिवाइटिस के लक्षण, उपचार |TheHealthSite Hindi
Home / Hindi / Conjunctivitis / Conjunctivitis : आंखें लाल हैं तो हो सकता है कंजंक्टिवाइटिस, जानें लक्षण, कारण और उपचार
By: Anshumala | | Updated: June 28, 2019 7:20 pm
Tags: conjunctivitis in monsoon conjunctivitis problem Eye Care in Hindi symptoms of conjunctivitis
कंजंक्टिवाइटिस के लक्षण, कारण और उपचार। © Shutterstock
Also Read - Eye Care Tips : आंखों की देखभाल के तीन आसान टिप्स, सारी थकान हो जाएगी दूर
बरसात के मौसम में कंजंक्टिवाइटिस या आंख आना (Conjunctivitis) एक आम समस्या है। कंजंक्टिवाइटिस (Conjunctivitis) में आंखें लाल हो जाती हैं। यह समस्या बारिश के दिनों में अधिक होती है।आंखें जल्दी बाहरी वातावरण के उतार-चढ़ाव से प्रभावित होती हैं। कंजंक्टिवाइटिस में लापरवाही बरतने से आंखों की कॉर्निया क्षतिग्रस्त हो सकती है। इससे आप अंधेपन का शिकार हो सकते है। आई फ्लू में आंखें लाल हो जाती हैं। Also Read - Monsoon eye care tips : मॉनसून की बीमारियों से इस तरह बचाएं आंखें
कैसे होता है कंजंक्टिवाइटिस ?
कंजंक्टिवाइटिस (Conjunctivitis) या आई फ्लू आंख के बाहरी पर्दे यानी आंखों में सफेद दिखने वाले भाग पर चढ़ी झिल्ली जिसे कंजंक्टिवा कहते हैं, पर वायरस का संक्रमण होता है। इसमें कंजंक्टिवा प्रभावित होती है, इसलिए इस रोग को चिकित्सकीय भाषा में कंजंक्टिवाइटिस कहते हैं। लोगों में यह समस्या आमतौर पर 35 फीसदी वायरस, 65 फीसदी बैक्टीरिया एवं अन्य कारण से होते हैं, लेकिन वायरस के कारण यह तीव्र रूप से फैलता है। Also Read - गाजर खाने से बढ़ती है आंखों की रोशनी? जानें आंखों से जुड़े कुछ मिथक, जिन्हें लोग सच मान लेते हैं
कैसे फैलता है कंजंक्टिवाइटिस का वायरस
आई फ्लू का वायरस गंदी उंगुलियों, धूल-कण, तालाबों एवं गड्ढों में भरे गंदे पानी में नहाने एवं मक्खियों के जरिए फैलता है। दूषित पानी पीने से इस रोग के संक्रमण के फैलने में सहायक होता है। आई फ्लू संक्रमित व्यक्ति के कपड़ों को इस्तेमाल करने, उत्सर्जित हवा (Emitted air), पीड़ित व्यक्ति को छूने आदि के कारण भी होता है। यह इतना तीव्र संक्रामक रोग है कि मात्र रोगी व्यक्ति की आंखों की ओर देखने से यह रोग देखने वाले की आंखों में हो सकता है। इसके जीवाणु (वायरस) हवा के संपर्क में आने से दूसरे व्यक्ति की आंखों में पहुंचते हैं। ऐसे में एक ही परिवार के दूसरे सदस्यों को भी यह हो सकता है।
जब आंखों में जलन हो, तो आपको आई फ्लू हो सकता है। आंखों को धूप तथा तेज रोशनी चुभती है। इसे फोटो फोबिया कहते हैं। इससे आंखों को पूरी तरह खोलने में परेशानी होती है। आंखों में थकान तथा दर्द भी महसूस होता है। कभी-कभी आंखों की पुतलियों पर दाने हो जाते हैं। उपयुक्त उपचार न होने की स्थिति में दूसरे बैक्टीरिया भी आंखों को प्रभावित कर देते हैं, जिससे सफेद गाढ़ा पदार्थ आंखों के कोने तथा पलकों के किनारों पर एकत्र हो जाता है।
साफ-सफाई पर दें ध्यान
– कंजंक्टिवाइटिस होने पर आंखों की सफाई करने के लिए पानी में साफ रुई डालें। उसे उबालकर इतना ठंडा करें कि वह सिर्फ हल्का गुनगुना या सामान्य तापक्रम का हो जाए। अब उसमें थोड़ा सा बोरिक पाउडर घोलकर उस पानी और उबाली गई रुई से धीरे-धीरे अपनी आंखों को साफ करें।
– जब आंखों की कीचड़ से पलकें चिपक जाएं, तो आंखों की सूखी कीचड़ को साफ करने के लिए इसी विधि का उपयोग करें। तब पानी गुनगुना होना चाहिए। बोरिक पाउडर न हो, तो ठंडे किए गए पानी में बहुत थोड़ी सी मात्रा में खाने वाला सादा नमक या फिटकरी डालकर आंखों को धोने से फायदा होता है।
– आप आंखों की साफ-सफाई के लिए गुलाब जल का भी इस्तेमाल कर सकते हैं।
Published : June 28, 2019 7:15 pm | Updated:June 28, 2019 7:20 pm